ร้านราเมนญี่ปุ่นร้านนี้มีชื่อว่า TAISHOKEN ค่ะ สถานที่ตั้งของร้านนี้จะตั้งอยู่ที่ Think park
ตั้งอยู่ภายในโครงการเลยค่ะ ติดริมนอก หาไม่ยากค่ะ หน้าร้านมีการตกแต่งสไตล์ญี่ปุ่นแบบ
ที่ว่าถ้าเห็นจะต้องรู้เลยค่ะ หน้าร้านจะถูกตกแต่งด้วยโคมสไตล์ญี่ปุ่น และม่านที่ประตูทางเข้า
ทำให้ได้บรรยากาศแบบญี่ปุ่นสุดๆเลยค่ะ ต่อมาเป็นบรรยากาศภายในร้านค่ะ ตัวร้านไม่ใหญ่
มากนักค่ะ มีโต๊ะอยู่พอสมควร แอร์เย็นฉ่ำเลยค่ะ ทางร้านจักแต่งแบร้านราเมนสไตล์ญี่ปุ่น
ใช้โต๊ะไม้ ดูบรรยากาศโล่งๆโปร่งๆ นั่งวบายค่ะ หรือใครที่ชอบดูพ่อครัวทำอาหารแบบสดๆ
ที่ร้านนี้จะเป็นครัวแบบเปิดทั้งหมดเลยค่ะ และมีโต๊ะที่เป็นเคาท์เตอร์ด้วยค่ะ สามารถดูพ่อครัว
ทำอาหารได้เลย แต่ถึงจะเป็นครัวแบบเปิด แต่ก็ไม่มีกลิ่นอาหารมารบกวนลูกค้าเลยละค่ะ

มาดูที่เมนกันค่ะ แน่นอนค่ะ ร้านราเมนเมนูหลักๆของร้านก็ต้องเป็นเมนูพวกราเมนแน่นอน
ที่เป็นเส้นราเมนทำเอง ลวกกันแบบชามต่อชามในปริมาณที่พอเหมาะ แส้นที่เหนียวนุ่ม
มีรสสัมผัส เวลากัดเส้นจะรู้สึกว่าเส้นเหนียวๆตึงๆแต่นุ่มค่ะ และน้ำซุปสูตรเด็ดของที่ร้าน
ที่ล้วนใช้ส่วนที่ดีที่สุดของหมู ไก่ และปลาหลากหลายชนิดมาเคี่ยวรวมกัน กว่า 14 ชม.
ทำให้ได้น้ำซุปที่อร่อยกลมกล่อม เป็ยสูตรน้ำซุปสูตรดั่งเดิมของร้าน โดยเมนูราเมนจะมี
เยอะเหมือนกันค่ะ หลายหน้า หลายแบบ หลายเครื่อง และ น้ำซุปให้เลือกเลยค่ะ จะมี
ราเมนสองประเภท จะมีแบบแยกน้ำกับแบบใส่น้ำไปเลยค่ะ จะเป็นเอกลักษณ์ของที่ร้านนี้
สำหรับราเมนแยกน้ำ จะมีวิธีการทานบอกอยู่บนโต๊ะค่ะ คือจะให้นำเส้นจุ่มลงในซุป ให้น้ำซุป
เกาะที่เส้น แล้วทานเส้น และ พอทานเส้นเสร็จให้สั่งน้ำซุปเปล่าของทางร้านมาใส่ในถ้วย
แล้วซดน้ำซุปทานให้หมดค่ะ โดยราเมนสามารถเพิ่มทอปปิ้งต่างๆ เช่น ไข่ต้ม สาหร่าย 
หมูชาชู ต้นหอม ได้ด้วยค่ะ นอกจากพวกราเมนต่างๆแล้วก็ยังมีอาหารทานเล่นค่ะ เป็น เกี๊ยวซ่า 
ชาชูดง ชาชูดงรสเผ็ด

ในเรื่องของรสชาติอาหาร สำหรับเรา ชอบเลยค่ะ เพราะตัวเส้น มีความเหนียวนุ่มถูกใจ นุ่ม
แต่ไม่เละนะคะ เส้นเด้งในปากมากเลย น้ำซุปก็รสชาติเข้มข้น เต็มเครื่อง เต็มคำดีเลยละค่ะ
ราคาค่อนข้างสูงค่ะ ชามละร้อยกว่าบาทขึ้นหมดเลย แต่เครื่องเขาก็ให้เต็มที่นะคะ สมราคา
มาชามใหญ่ด้วยค่ะ การบริการก็พนักงานบริการดีค่ะ อยากแนะนำค่ะ ถ้าใครชอบทานราเมน
ร้านนี้เป็นอีกร้านที่น่าไปลองค่ะ 
